- Hindi News
- National
- बस में सवार महिला सहित तीन लोगों के हजारों रुपये चोरी, यात्रियों ने दो युवकों को पीटा
बस में सवार महिला सहित तीन लोगों के हजारों रुपये चोरी, यात्रियों ने दो युवकों को पीटा
दादरीबस स्टैंड से भिवानी जाने वाली बस में सवार एक महिला सहित तीन लोगों के हजारों रुपये चोरी हो गए। वहीं बस में सवार दो युवकों ने भागने का प्रयास किया तो यात्रियों ने मौके पर ही दबोच लिया और जमकर दोनों युवकों की पिटाई कर उन्हें सिटी थाना पुलिस को सौंप दिया।
गुरुवार सुबह करीब 11 बजे चरखी दादरी बस स्टैंड पर भिवानी जाने वाली बस में यात्री चढ़ने लगे इसी दौरान गांव माजरा निवासी सीमा, जेवली निवासी प्रेम सिंह लाखन माजरा निवासी एक बुजुर्ग के हजारों रुपये चोरी हो गए।
तीनों यात्रियों ने रुपये चोरी होने की बात बताई तो वहीं मौजूद दो युवकों ने भागने का प्रयास किया। जिन्हें मौके पर ही दबोच यात्रियों ने पिटाई करनी शुरू कर दी। सूचना पाकर सिटी थाना पुलिस मौके पर पहुंची जिन्होंने दोनों युवकों को कब्जे में ले लिया। थाना प्रभारी हितेंद्र दांगी ने कहा कि उन्होंने दोनों युवकों को पकड़ पूछताछ शुरू कर दी है। मगर अभी तक उनके पास लिखित में कोई शिकायत नहीं आई है।
गांव माजरा निवासी सीमा दादरी से भिवानी जाने वाली बस में सवार हुई थी। जैसे ही वह बस की सीट पर बैठी उसके बैग की चेन खुली हुई मिली। सीमा ने अपना बैग संभाला तो उसके अंदर रखे एक हजार रुपये दो एटीएम कार्ड गायब मिले।
बस में सवार लाखन माजरा निवासी एक बुजुर्ग ने भी अपनी जेब में 85 हजार रुपये डाले हुए था। जैसे ही बुजुर्ग की जेब से रुपये निकले उसे इसका एहसास हो गया। उसी समय बुजुर्ग के पास खड़े दो युवकों ने भागने का प्रयास किया। जिससे यात्रियों को उन पर शक हो गया और भागकर यात्रियों ने दोनों युवकों को दबोच लिया। दोनों युवकों के भागते समय बुजुर्ग के 85 हजार रुपये बस में ही गिर गए जो बुजुर्ग को दे दिए गए।
अधेड़ की जेब से उड़ाए ढाई हजार
बसमें सवार गांव जेवली निवासी 50 वर्षीय प्रेम सिंह भी जेबकतरे का शिकार हो गए। प्रेम सिंह ने बताया कि जिसकी साइड वाली जेब में करीब ढाई हजार रुपये डाले हुए थे। जैसे ही उसे महिला के रुपये चाेरी होने की बात पता चली उसने तुरंत अपनी जेब संभाली तो रुपये गायब मिले।
सिटी थाना में शिकायत देने पहुंचे बस में सवार चोरी की शिकार महिला सीमा जेवली निवासी प्रेम सिंह।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva